Everton FC

Everton Football Club, pe scurt Everton, este un club de fotbal din Liverpool, Anglia, care evoluează în Premier League. Clubul a stabilit un record de nu mai puțin de 109 sezoane în primul eșalon al Football League, Football League First Division și Premier League. Deține de altfel recordul pentru cel mai prolific marcator într-un sezon: Dixie Dean cu 60 de goluri . Clubul își dispută meciurile de acasă pe Stadionul Hill Dickinson Stadium din 2025. Format în anul 1878,sub numele de St. Domingo Football Club , Everton este unul dintre cluburile fondatoare ale The English Football League, competiție pe care a câștigat-o la doi ani de la înființare. La fel, în 1992, Everton s-a aflat printre cei care au pus bazele Premier League, actuala primă divizie din campionatul englez. Marea rivală a Caramelelor este concitadina Liverpool FC, derby-ul dintre cele două grupări având numele de Merseyside derby. Istoric Everton are nouă titluri, ultimul câștigat în 1987, cinci cupe, ultima cucerită în 1995 și o cupă a cupelor, ediția 1985. Totalul trofeelor clasează gruparea de pe Goodison Park pe locul 7 între cluburile din Anglia. Doar trei cluburi au mai multe campionate în palmares: Manchester United, Liverpool și Arsenal FC. Cinci dintre titlurile câștigate,precum și 2 cupe și 2 supercupe datează din perioada interbelică, când în tricoul echipei se afla cel mai bun marcator din istoria clubului, atacantul Dixie Dean. Ultimele 2 titluri ale albaștriilor au fost câștigate în 1984-1985 și 1986-1987. Echipa antrenată de Howard Kendall în anii 1980 este considerată cea mai bună din istoria clubului de pe Goodison. Paradoxal, Everton nu a evoluat în Cupa Campionilor Europeni în urma celor două titluri cucerite în a doua jumătate a anilor 1980, din cauza tragediei de la Heysel, în urma căreia toate cluburile englezești au primit interdicție pe 5 ani în competițiile europene. Singurul trofeu european al clubului este Cupa Cupelor, câștigată în fața echipei Rapid Viena în 1985. Everton avea să elimine în drumul spre finală pe University College Dublin AFC, FK Inter Bratislava, Fortuna Sittard și pe giganții germani de la FC Bayern München. Golgheterul echipei în acest parcurs european de excepție avea să fie Andy Gray, cu 5 reușite. Ultimele trofee ale clubului, până la această dată, aveau să fie câștigate in anul 1995. Echipa antrenată de către fosta glorie Joe Royle a câștigat Cupa Angliei, în fața lui Manchester United, prin golul înscris minutul 30 de către Paul Rideout, intr-un meci disputat pe Stadionul Wembley, în fața a 79592 de spectatori. Trofeul le-a asigurat albaștrilor participarea în Cupa Cupelor UEFA, fiind prima commpetiție europeană în care participa Everton după tragedia de la Heysel. În următoarele două sezoane, Everton avea să încheie pe locurile 6 și 15, prestația din cel de-al doilea sezon ducând la demiterea lui Joe Royle. După mai mulți ani fără performanțe notabile, la cârma echipei este adus antrenorul scoțian David Moyes, fost antrenor al lui Preston North End FC. În aceasta perioadă, performanțele clubului se îmbunătățesc, Everton devenind un adversar incomod pentru granzii din Premier League. în sezonul 2004-2005, David Moyes ghidează echipa spre [Liga Campionilor, terminând sezonul pe locul 4, cu 3 puncte în fața rivalilor de la Liverpool. Tot în mandatul lui Moyes, clubul avea să doboare recordurile de patru ori în materie de sume de transfer: £6 milioane pentru James Beattie în 2005, £8.6 milioane pentru Andy Johnson în 2006, £11.25 milioane pentru Yakubu și £15 millioane pentru Marouane Fellaini. David Moyes a părăsit echipa în sezonul 2012-2013, pentru a semna cu Manchester United, în locul său fiind adus Roberto Martinez, care avea să ghideze echipa spre locul 5 în primul sezon, obținând un total de 72 de puncte, un record pentru ultimii 27 de ani. Martinez a fost demis la finalul sezonului 2015-2016, în locul său fiind adus olandezul Ronald Koeman de la Southampton FC. Culori și stemă Culorile tradiționale ale clubului sunt alb și albastru. În sezonul 2014-2015, echipamentul portarului a fost galben. Actualul echipament de rezervă este de culoare neagră, cu guler portocaliu, iar echipamentul de rezervă este de culoare galben cu imprimeu albastru. Deși stema clubului a suferit mai multe modificări pe parcursul anilor, mai mereu pe aceasta s-a regăsit Turnul Prințului Rupert, simbol al districtului Everton. Stadion Goodison Park Fondat în 1878, clubul Everton a jucat în primii ani pe stadionul Anfield. Locul era deținut de președintele clubului John Houlding care a crescut chiria pentru folosirea stadionului de la 100 de lire sterline (1884) la 250 de lire, în 1892. Houlding intenționa să vândă stadionul clubului, însă directorii intenționau doar să rămână în chirie pe termen lung. Nemulțumiți, au părăsit locația, lăsându-l pe Houlding cu stadionul gol. Fostul primar al orașului Liverpool, Houlding a înființat o echipă nouă. Inițial a vrut să păstreze numele Everton, însă s-a lovit de refuzul Ligii, așa încât a preferat denumirea Liverpool FC. Astfel,Orașul Liverpool a fost primul din Anglia care a avut două echipe profesioniste. Everton și-a construit propriul stadion, Goodison Park care a costat 3.000 de lire sterline în 1892, atunci când a fost inaugurat, iar proiectul îl are la bază pe faimosul arhitect Archibald Leitch, cel care a ridicat nu mai puțin de 20 de stadioane în 40 de ani. Hill Dickinson În 2025, Everton a părăsit stadionul Goodison Park pe care s-a mutat echipa feminină a clubului. Echipa masculină joacă pe Hill Dickinson Stadium, o arenă nou-construită, cu o capacitate de peste 50.000 de locuri, aflată în zona docurilor din Liverpool, la aproximativ trei kilometri de Goodison Park. Arena poartă numele unei firme de avocatură comercială care a cumpărat drepturile de denumire a stadionului pentru 10 milioane de lire pe sezon. Suporteri Everton este al treilea club din Anglia prezent în topul suporterilor, după Middlesbrough F.C. și West Ham. În 1996, fanii au întors primul proiect de relocare a echipei după faimosul protest “Goodison for Ever-ton”. În 2007, clubul a înaintat consiliului local un nou proiect privind construirea unui stadion de 60.000 de locuri în suburbia Kirkby.Au venit cu un proiect propriu de reamenajare a stadionului (care este înconjurat de locuințe, iar extinderea se dovedea aproape imposibilă) cu schițe și desene, cu care au convins consiliul orașului să nu aprobe planul de relocare.[1] Suporteri celebri Dolph Lundgren [2] , actor Sylvester Stallone, actor John Parrot, jucator profesionist de snooker Judi Dench actriță John McEnroe, fost jucător profesionist și actual antrenor de tenis Paul McCartney, fost component al trupei rockThe Beatles Derby-ul Merseyside Cel mai important meci pentru suporteri,este derby-ul Merseyside, disputat împotriva rivalilor Liverpool FC. Este unul dintre cele mai vechi derby-uri din lume, prima întâlnire având loc pe 13 ocotmbrie 1894, fiind câștigată cu 3-0 de către Everton. S-au disputat până acum 226 de dueluri, dintre care Everton a câștigat 66, Liverpool FC 90, iar 71 s-au terminat la egalitate. Cel mai mare scor a fost înregistrat în 1935 când Liverpool FC s-a impus cu 6-0. Ultima întâlnire s-a terminat cu victoria, scor 4-0, a echipei alb-roșii. Meciurile dintre cele două rivale dețin recordul de cartonașe roșii în toate competițille din Anglia. Proprietarii clubului În februarie 2016, omul de afaceri iranian Farhad Moshiri a cumpărat 49.90% din acțiunile clubui de la vechiul acționar majoritar Bill Kenwright, care se afla la conducerea echipei din 1989.[3] Kenwright, care a cumpărat Everton pentru 20 de milioane de lire, în 1999, și-a manifestat dorința de a vinde acțiunile încă din noiembrie 2007. Lotul actual La 1 septembrie 2025. Foști jucători importanți Howard Kendall (1967–1974,1981) Tim Cahill (2004-2012) Phil Neville (2005-2013) Gary Lineker (1985-1986) Mikel Arteta (2005-2011) Duncan Ferguson (1994-1998,2000-2006) Thomas Gravesen (2000-2004) Wayne Rooney (2002–2004) Jack Rodwell (2007-2012) Steven Pienaar (2007-2011,2012-2016) Marco Materazzi (1998-1999) Joleon Lescott (2006-2009) Marouane Fellaini (2008-2013) Mark Hughes (2000) Paul Gascoigne (2000-2002) Louis Saha (2008-2012) Samuel Eto'o (2014-2015) Tim Howard (2007-2016)) Palmares Football League / Football League First Division / Premier League: (9) 1890–91, 1914–15, 1927–28, 1931–32, 1938–39, 1962–63, 1969–70, 1984–85, 1986–87 Cupa FA: (5) 1906, 1933, 1966, 1984, 1995 Cupa Cupelor: (1) 1985 UEFA Europa League Optimi (1) : 2015 FA Community Shield: (9) 1928, 1932, 1963, 1970, 1984, 1985, 1986, 1987, 1995 Statistici/recorduri Cea mai mare victorie: 11–2 vs Derby County, FA Cup, 18 ianuarie 1890 Cel mai mare număr de spectatori: 78,299 vs Liverpool, Divizia 1, Goodison Park, 18 septembrie 1948 Cele mai multe goluri într-un sezon: 60: Dixie Dean, Divizia 1, 1927-28 Jucătorii cu cele mai multe meciuri jucate Neville Southall (750 m) Brian Labone (534 m) Dave Watson (522 m) Ted Sagar (500 m) Kevin Ratcliffe (490 m) Jucătorii cu cele mai multe goluri Dixie Dean (383 g) Graeme Sharp (159 g) Bob Latchford (138 g) Alex 'Sandy' Young (125 g) Joe Royle (119 g) Antrenori Evoluția siglei Referințe Legături externe Situl oficial Everton FC pe BBC Sport: Știri club – Rezultate recente – Meciuri următoare – Statistici club Everton News – Sky Sports Everton F.C. – Premierleague.com Arhivat în 24 noiembrie 2011, la Wayback Machine. Everton Former Players' Foundation Arhivat în 16 iulie 2011, la Wayback Machine.